ETXEBARRIETA LEGRAND (EH Bildu, 2019-03-07):
Eskerrik asko.
Eta lanera bidean ogia erosi, ateratzerakoan lanetik etxera duen dendan erosi beharrekoa, eta abar, eta abar, eta abar, eta abar. Honi planto egingo diogu.
Eta horrela dabil jendea, zoratzen. Beraz, baliatu dezagun sortzen duen ezinegona, sumindura, beldurra, buelta emateko egoerari.
Horregatik guretzako aurkeztutako proposamenaren puntu garrantzitsuena elkarrizketarena zen, espazioak sortu behar ditugulako mugimendu feministarekin, adituekin eta harituekin, horretan lanean ari direnekin. Eta nola egiten dugu hau? Euskal Herriko mugimendu feministak gogor lan egin du azken urtebetean dosier bat prestatzeko, zeinetan proposamen desberdinak eta ardatz nagusiak mahai gaineratu dizkiguten, eta astelehenean gainera hemen Legebiltzar honetan aurkeztu.
Barkatuko didazue, baina ezinezkoa da jarraitzea, zarata ikaragarria da eta ez naiz kontzentratzen; barkatu, baina eskatuko nuke hitz egin behar baldin baduzue, eta ulertzen dut, kanpoan egitea, zeren ezin dut. Eskerrik asko.
Ezin dugu, aste honetan Berria egunkarian Mireia Espiau berdintasun teknikariak esaten zuen eta pasa den astelehenean egindako agerraldian ere bai mahai gainean jartzen genuen puntuetako bat zen, berdintasun politikek, edo politika feministak berdintasun politikak gainditu dituztela. Eta uste dut hausnarketa hori interesgarria zela eta bere momentuan ere bai hori jarri genuen mahaiaren gainean, perspektiba aldatzeko unea dela eta unea iritsi dela adierazten duelako.
Eta guretzako sostengarritasun edo politiken sostengarritasun hori aztertzen ari garen momentuan, ezinbestekoa da elkarrizketa horri heltzea; berriro ere diot, demokratizazioan sakondu nahi baldin badugu, espazioak eskaini behar ditugulako horretarako. Eta uste dut gaurkoan lortutako akordio horretan benetan bigarren puntu horretan planteatzen den ideia horrek hori ekartzen duela mahai gainera, bai lanean ari garen instituzio ezberdinek, dauden politika ezberdinak mahai gainean kokatuko ditugu, aldarrikapenak ere bai eta horiek nola uztartu daitezkeen, aldarrikapenak batzuk izan daitezkeelako politika publikoen jarduna beste bat eta erdigunean topatu dezagun puntu bat.
Eta uste dut hori momentu honetan beharrezkoa den puntu garrantzitsuena dela, badelako garaia norabidea aldatzeko eta eztabaidarako eta erabakitzeko espazioak sortzeko, horregatik 8an geldituko gara. Kalera aterako gara sistema honetan bigarren mailako herritar nahi gaituztenean esateko ezetz, prest gaudela lehen planoan egoteko, politika egiten ditugula horretarako eta lanean ari garela horretarako.
Eta amaitzeko, aipatzen nuen autore berdinaren liburuan aipatzen den ipuintxo batekin amaitu nahiko nuke, uste dudalako oso ondo adierazten duela bihar egitera goazena eta honela dio, izenburua "Cuentan las mujeres" da.
"Cuentan que los hombres poderosos, una a una, les fueron contando a las mujeres que los trabajos que hacían ellos eran más importantes y necesarios que los que ellas realizaban, y que las empujaron a esconderse dentro de las casas. Cuentan que ellas se sentaron en círculo y comenzaron a hablar; decidieron hacer visible que sin los trabajos que hacían las mujeres, cuidar, alimentar, calmar, ni ellos ni ellas podrían estar vivas. Cuidar no puede ser solo tarea nuestra, les dijeron, y muchos de ellos comprendieron".
Eskerrik asko.